NJËSIA PËR TË DREJTAT E NJERIUT

Raporti pasqyron përmbledhjen e punëve të Njësisë Komunale për të Drejtat e Njeriut për periudhën
gjashte mujore janar- qershor 2018.

Në raport janë prezantuar aktivitetet që pasqyrojnë dhe reflektojnë angazhimin dhe

rezultatet e shënuara gjatë kësaj periudhe të cilat i trajton Njësia për të Drejtat e Njeriut.

Si mekanizëm përgjegjës NJDNJ, promovon dhe mbron të drejtat e njeriut në nivelin
komunal.

Monitoron përputhshmërinë e respektimit të standardeve për të Drejtat e Njeriut në këto
Fusha: Mundësi të Barabarta, Mbrojtje nga Diskriminimi, Barazi Gjinore, të Drejtat e
Fëmijëve, Personat me Nevoja të Veçanta, të Drejtat e Komuniteteve, Përdorimi i Gjuhëve dhe
kundër trafikim me qenie njerëzore e të tjera.

Koordinatori i NJDNJ gjatë kësaj periudhe 6 mujore ka monitoruar seancat e Kuvendit, Komiteteve
dhe takime të tjera të organizuara në kuadër të Komunës.

Zyrtarja për barazi gjinore si anëtare e Komisionit për sistemin e menaxhimit të performancës
komunale në fushën e të drejtave të njeriut gjatë muajit janar ka mbledhë të dhënat e të punësuarve
për vitin 2017 të ndara sipas kategorisë, duke përfshirë numrin total, strukturën gjinore dhe etnike
për të gjithë të punësuarit në institucionet komunale.

Për nder të 17 shkurtit vitit Jubilar të Pavarësisë së Kosovës, NJDNJ- Zyrtarja për të Drejta të
Fëmijëve dhe Asambleja Komunale e fëmijëve në bashkëpunim me shkollën e Artit Pamor realizuan
Ekspozitën me punime të nxënësve dhe u bënë prezantime për promovimin e imazhit të Kosovës.

Njësia për të Drejtat e Njeriut- Zyrtarja për Barazi Gjinore në bashkëpunim me zyrtarët e tjerë

komunal shënuan “8 Marsin” -Ditën Ndërkombëtare të Gruas” ku u organizua tryeza me temë:
“Kontributi i Gruas në shtet ndërtim” dhe në Galerinë e teatrit u hap ekspozita me fotografi të grave

që kontribuuan në proceset për liri, pavarësi dhe shtet ndërtim nga vitet e 90-ta e këndej.

NJDNJ shënoi 21 Marsin Ditën Ndërkombëtare të Fëmijëve me Sindromë Down, ku u realizuan

aktivitete me fëmijë me sindromë, Asamblenë e Fëmijëve dhe nxënësit e SHM “Artit Pamor”.

U shënua 15 Maji Dita Ndërkombëtare e Familjes ku u bë vendosja e panos para teatrit të qytetit me
titull: **“Barazia fillon në Familje**” dhe u realizua aktiviteti me nxënësit e SHML “Arti Pamor” dhe
Asamblenë e Fëmijëve te cilët punuan punime artistike me temë për familjen.

RAPORT Janar - Qershor 2018

NJDNJ - Zyrtarja për të drejta të fëmijëve, **shënuan 1 qershori Dita Ndërkombëtare e Fëmijëve
me disa aktivitete:**

Vendosja e panos para Teatrit të Qytetit të Gjilanit me titull: **“Më shumë dashuri për fëmijët” dhe
u bë shpërndarja e fletëpalosjeve.**

U realizua vizita në KFOR-in-Turk në Prizren nga Asambleja e Fëmijëve, nxënësit e shkollave
fillore, fëmijët me aftësi të kufizuar dhe fëmijët e të gjitha komuniteteve që jetojnë në Komunën e
Gjilanit.

Për nder të 1 Qershorit në përvjetorin e Asamblesë së Fëmijëve u bë **“Përzgjedhja e re e Asamblesë
së fëmijëve të rinj**” të Komunës së Gjilanit, qëllimi i së cilës është mbrojtja dhe avokimi për të
drejtat e fëmijëve si dhe përfaqësimi i interesave të të gjithë fëmijëve të Komunës pa asnjë dallim.

Mbajtja e 4 takimeve të Mekanizimit Koordinues Kundër Dhunës në Familje në 6 mujorin e parë
2018 të organizuara nga Zyrtarja për Barazi Gjinore që njëherësh është edhe koordinatore e këtij
mekanizmi.

Pjesëmarrja e zyrtarëve të NJDNJ-së në takime pune në kuadër të Grupit Punues Komunal për grupet

e ndjeshme “Sori” në implementim të projektit “Promovimi dhe Fuqizimi i shërbimeve sociale në

komuna përmes aktiviteteve i cili financohet nga GIZ-i gjerman. Në kuadër të këtij projekti zyrtarët
e NJDNJ-së realizojnë vizita në terren në familjet në nevojë me qëllim të ngritjes së vetëdijes së
qytetarëve në përfitim të shërbimeve sociale si dhe ngritjes së bashkëpunimit të zyrtarëve komunal
në adresimin e problematikave që kanë të bëjnë me grupet e cenueshme.

Në kuadër të këtij projekti është realizuar aktiviteti “Performancë teatrale me asamblistët e
fëmijëve” me qëllim të ngritjes së vetëdijes te fëmijët që të orientohen dhe përkushtohen në edukim
dhe te mos merren me punë të rënda.

Pjesëmarrja e zyrtarëve të NJDNJ në punëtoritë e mbajtura me qëllim të realizimit të projektit

“Mbrojtja e të Drejtave të Fëmijëve në Kosovë” i financuar nga Bashkimi Evropian, menaxhuar nga

Zyra e Bashkimit Evropian në Kosovë dhe i mbështetur nga Koalicioni i OJQ-ve për Mbrojtjen e
Fëmijëve (KOMF) i cili projekt synon të zhvilloj planin e veprimit për mbrojtjen e të drejtave të
fëmijëve në Komunën e Gjilanit me ç ‘rast është përgatitë Draft Rregullorja për mbrojtjen e të
drejtave të fëmijëve dhe është mbajtur dëgjimi publik.

Koordinatori i Njësisë dhe Zyrtarja për të Drejta të Fëmijëve në kuadër të projektit “Promovimi dhe
fuqizimi i shërbimeve sociale në komuna” të financuar nga GIZ-i në bashkëpunim me Policinë e
Kosovës dhe OJQ Inpo, realizuan vizitën në Deponinë e Mbeturinave për të parë gjendjen e
qytetarëve dhe fëmijëve nga afër të cilët punojnë natë e ditë në kushte mjaft të rënda dhe të
rrezikshme, me ç'rast është hartuar një raport i detajuar me të cilin janë informuar të gjitha
institucionet relevante për ndërmarrjen e masave të mëtutjeshme

Pjesëmarrja e ZBGJ në takimet e Këshillit Komunal për Siguri në Bashkësi dhe Komitetin për
Barazi Gjinore.

Pjesëmarrja e zyrtarëve të NJDNJ-së në trajnime, konferenca, tryeza, punëtori si:

Pjesëmarrja e zyrtarëve të NJDNJ-së në trajnimin e organizuar nga Shoqata e Juristëve Norma

RAPORT Janar - Qershor 2018

“Zbatimi i Strategjisë Kombëtare Kundër Dhunës në Familje në përputhje me Konventën e
Stambollit” ku synohet që përmes zbatimit të normave të ndryshohet mendja.

Konferenca në Ulqin 11-13 qershor për avancimin e Konventës së Stambollit- Standardet Kundër
Dhunës në Familje në Kosovë të organizuar nga UN-women- Programi i Kombeve të Bashkuara për
Gratë GFP për Dhunën në Familje.

Trajnim i organizuar në Prevallë në bashkëpunim me Strehimoren “Liria” dhe anëtarët e MKKDHF,
i mbështetur nga UN-women me temë: ‘Procedurat Standarde të Veprimit, zbatimi tyre ne praktike
nga përfaqësuesit e institucioneve që përfaqësojnë shtetin”

Trajnim i organizuar nga UN-women në Strugë - Maqedoni nga 27-29 qershor me temë: “Konventa
e Stambollit, Ligji për Barazi Gjinore dhe Ligji Kundër Dhunës në Familje”.